Donovan

Donovan Philips Leitch (født 10. mai 1946 i Maryhill i Glasgow, Skottland), kjent som Donovan, er en skotsk visesanger, komponist, musikkprodusent og gitarist. Hans far var Donal Leitch og moren Winifred (født Phillips). Domovans bestemor var irsk. Familien flyttet til Hatfield i Hertfordshire. Hans familie likte folkemusikk, noe som inspirerte Donovan. Han begynte å spille gitar da han var 14 år. Han viste seg tidlig som en musikalsk eklektiker som har laget både rene rockealbum og jazzalbum. Han utviklet også sin egen stil som hadde innslag av folkemusikk, jazz, popmusikk, psykedelisk rock og "world music" (særlig calypso). Han ble også en av frontfigurene innen hippiebevegelsen. Han ble til og begynne med omtalt som det britiske svar på Bob Dylan, men de er som artister så ulike at denne sammenligningen ikke lenger er vanlig. Donovan har bodd i Skottland, Hertfordshire (i England), London, Kalifornia og siden 2008 i County Cork i Irland sammen med familien. 

 Karriere 
Donovan ble først kjent i England i 1964 etter sin opptreden i fjernsynshowet Ready Steady Go!. Gjennom sanger som «Universal Soldier» (skrevet av Buffy Sainte-Marie), «Colours» og «Donna, Donna» vant han både europeisk og amerikansk berømmelse. Han fikk platekontrakt med Pye Records, som koblet ham med plateprodusenten Mickie Most. Sammen sto de for en rekke millionselgere.

Donovan var på ingen måte en tradisjonell visesanger, men beveget seg langt over i pop, rock og jazz. På platene fikk han med seg Jeff Beck Group, Jimmy Page og John Paul Jones som seinere dannet Led Zeppelin, Danny Thompson fra Pentangle, Klaus Voormann fra Manfred Mann, Ronnie Wood fra The Small Faces og senere The Rolling Stones, Graham Nash fra Hollies og senere Crosby, Stills, Nash & Young, Chris Spedding, Jess Ed Davis, Peter Frampton fra The Herd og The Humble Pie, Henry McCullough fra The Wings, Jim Gordon, Jim Keltner, Nicky Hopkins m.fl.

I 1968 reiste Donovan til Rishikesh i India for å lære meditasjon av guruen Maharishi Mahesh Yogi sammen med The Beatles, Mike Love fra The Beach Boys, Mia Farrow m.fl.. Under oppholdet lærte han John Lennon og Paul McCartney ulike typer fingerspill, slik en kan høre et ypperlig eksempel på i Lennons sang Julia på The Beatles (White Album). I løpet av de ukene de tilbrakte i India komponerte Donovan blant annet «Hurdy Gurdy Man», som George Harrison skrev flere strofer til. Harrisons strofer ble ikke brukt på LP-en (ved samme navn). Det finnes imidlertid et seks minutter langt konsertopptak med Donovan på platen Greatest Hits. Picture Disc, hvor han også fremfører de strofene som George Harrison forfattet. Oppholdet i India virket kunstnerisk forløsende både på Donovan og på Lennon og McCartney, som alle kom til å komponere en masse nye sanger i hverandres selskap og under den rolige atmosfæren som tross alt hersket.

Donovan var tilstede under innspillingen av The Beatles’ dobbelt-LP, The Beatles (White Album). Fra en pause i opptakene satte Paul McCartney og Donovan seg ned med hver sin akustiske gitar og spilte sanger for hverandre og småpratet, mens John Lennon ga noen kommentarer fra kontrollrommet. Opptakene har blitt spredd både på LP og CD gjennom bootlegalbumet The Beatles. No. 3 Abbey Road NW8. Hörwelte Stereophonie (1971). Paul spiller og synger deler av «How Do You do», «Blackbird» og «Heather», mens Donovan fremfører «The Unicorn», «Mr. Wind», «The Walrus & the Carpenter» og «Land of Gisch».

Den doble CD-en Troubadour. The Definitive Collection 1964-1976 gir et representativt og godt tverrsnitt av Donovans repertoar i de periodene han frekventerte popbarometrene som listetopper. Donovan er stadig aktiv som artist, og høster fremdeles gode anmeldelser for sine album. Hans foreløpig siste album, Beat Café, ble utgitt i 2004 til strålende kritikker i alle de store musikkmagasinene.

Donovan fortsatte å opptre på 1970- og 1980-tallet. Hans musikalske stil og hippiestil fikk tommel ned fra kritikerne, spesielt etter at punkrocken kom. Hans opptredener og innspillinger ble sporadiske helt til 1990-tallet. Han spilte inn albumet Sutras i 1996 med produsenten Rick Rubin og i 2004 lagde han et nytt album, Beat Cafe. Donovan ble inntatt i Rock and Roll Hall of Fame i 2012 og Songwriters Hall of Fame i 2014.

I desember 2022 kom Gaelia (The Sulan Sessions) et album som går tilbake til Donovans gæliske røtter og blander ulike musikalske stiler, inkludert folk, folkrock, celtic og klassisk inspirerte elementer. Her har han med seg gjesteartister som David Gilmour, Sharon Shannon, Nigel Kennedy, Steve Cooney og Dan Fitzgerald.

 Privatliv 
Donovan hadde et forhold med den amerikanske modellen, Enid Karl, og de fikk to barn sammen: skuespilleren og musikeren Donovan Jerome Leitch, født i august 1967 og skuespillerinnen Ione Skye Leitch (nå: Ione Skye Lee) født i september 1970. I oktober 1970  giftet Donovan seg med Linda Anne Lawrence. De fikk to barn sammen, Astrella og Oriole. Lawrence var inspirasjonen til «Sunshine Superman». Donovan også adoptivfar til Lawrence og Brian Jones's sønn, Julian Brian (Jones) Leitch.

 Diskografi 
 Studioalbum 
 What's Bin Did and What's Bin Hid (i England) (1965) og utgitt som Catch the Wind i USA (1965)
 Fairytale (1965)
 Sunshine Superman (1966), US
 Mellow Yellow (1967), US
 A Gift from a Flower to a Garden (1967)
 Wear Your Love Like Heaven (1967), US *
 For Little Ones (1967), US *
 Sunshine Superman, (1967), (Britisk versjon med sanger fra Sunshine Superman og Mellow Yellow)
 The Hurdy Gurdy Man (1968), US 
 Barabajagal (1969), US
 Open Road (1970), (US)
 HMS Donovan (1971)
 Cosmic Wheels (1973) 
 Essence to Essence (1973) 
 7-Tease (1974) US, (1975) UK 
 Slow Down World (1976)
 Neutronica (1980), (Tyskland og Frankrike)
 Love Is Only Feeling (1981), (Tyskland)
 One Night in Time (1993), (Japan)
 The Children of Lir (Sør-Korea)
 Lady of the Stars (1983), US
 Sutras (1996)
 The Fairy Tales of Hermann Hesse (1998), US
 Pied Piper (2002), US
 Sixty Four: The Donovan Archive Volume 1 (2004) (Irland)
 Beat Café (2004)
 Brother Sun, Sister Moon (2005)
 Ritual Groove (2010)
 The Sensual Donovan (2012)
 Shadows of Blue (2013)
 Heights of Alma (2022)
 Gaelia (The Sulan Sessions) (2022)

 Livealbum 
 Donovan in Concert (1968)
 Live in Japan: Spring Tour 1973 (1973)
 Live in Tokyo '73 (1973)
 Rising (1990)
 Live in Concert (1992)
 Donovan in Concert (Going For) (1998)
 Rising Again (2001)
 Greatest Hits Live: Vancouver 1986 (2001)

 Singler (utvalg) 
 «Catch the Wind» (1965)
 «Colours» (1965)
 «Universal Soldier» (1965)
 «Sunshine Superman"» (1966)
 «Mellow Yellow» (1966)
 «There Is a Mountain» (1967)
 «Jennifer Juniper» (1968)
 «Hurdy Gurdy Man» (1968)
 «Barabajagal» (med Jeff Beck) (1969)
 «Atlantis» / «When the Angels Sing» (2001)
 «I Am the Shaman» (2010, nyutgitt 2021)

 Samlingsalbum 
 The Real Donovan (1966)
 Universal Soldier (1967)
 Like It Is, Was, and Evermore Shall Be (1968)
 A Touch of Music a Touch of Donovan (1969)
 Donovan's Greatest Hits (1969)
 The Best of Donovan (1969)
 Donovan P. Leitch (utgitt i USA 1970)
 Catch the Wind (1971)
 Hear Me Now (utgitt i USA 1971)
 Golden Hour of Donovan (1971)
 The World of Donovan (utgitt i USA 1972)
 Colours (1972)
 Early Treasures (utgitt i USA 1973)
 The Pye History of British Pop Music: Donovan (1975)
 Sunshine Superman / In Concert At The Anaheim Convention Center (dobbeltalbum) (1975)
 The Pye History of British Pop Music: Donovan Vol. 2 (1976)
  Donovan File (1977)
 Star Discothek: Donovan (utgitt i Vest-Tyskland 1978)
 Spotlight on Donovan (1981)
 The Best of Donovan double album (utgitt i Australia) (1982)
 Minstrel Boy (1983)
 Catch the Wind (utgitt i Australia) (1982)
 Minstrel Boy (1983)
 Catch the Wind (1986)
 Colours (1987)
 The Very Best of Donovan (utgitt i Spania) (1988)
 Donovan's Greatest Hits and More (1989)
 The EP Collection (1990)
 The Collection (1990)
 Colours (1991)
 Troubadour: The Definitive Collection 1964–1976 (1992)
 The Early Years (1993)
 Sunshine Superman: 18 Songs of Love and Freedom (1993)
 Wonderful Music of Donovan (1993)
 Donovan in Concert (=Rising) (1994)
 Definitive Collection (utgitt i Holland og Østerrike) (1995)
 Live (=Rising) (utgitt i Tyskland (1995)
 Universal Soldier (utgitt 1995, ulik 1967 utgaven)
 Definitive Collection (utgitt i Holland og USA) (1996)
 Peace and Love Songs (utgitt i USA) (1996)
 Performance (=Rising) (1997)
 Greatest Hits: Acoustic Live (=Rising) (1997)
 Mellow (1997)
 Love Is Hot, Truth Is Molten (utgitt i Australia 1998)
 The Very Best of Donovan (=Rising) (1998)
 Cosmic Wheels (=Rising) (1998)
 Atlantis Calling (1999)
 Summer Day Reflection Songs (2000)
 Super Hits (2000)
 Catch the Wind (2000)
 Colours: Live in Concert (=Rising) (2001)
 The Very Best of Donovan (utgitt i Tyskland 2002)
 The Very Best of Donovan: The Early Years (2002)
 Sunshine Superman: The Very Best of Donovan (2002)
 Atlantis (=Rising Again) (utgitt i Holland) (2002)
 Storyteller (2003)
 Catch the Wind (ugitt i Storbritannia 2003)
 The Great Donovan ( (='''Troubadour: The Definitive Collection 1964–1976) (utgitt i Australia) (2003)
 The Essential Donovan [1-Disc Version] (2004)
 Live re-orchestred (3 CD sett) (2004)
 Try for the Sun: The Journey of Donovan (box set 2005)
 The Best of Donovan Sunshine Superman (2006)
 Fairytales and Colours (2007)
 Playlist: The Very Best of Donovan (2008)
 The Essential Donovan (dobbelt CD utgitt i USA) (2012)
 Breezes of Patchouli – His Studio Recordings 1966–1969 (Box set) (2013)
 Retrospective (2015)
 Eco-Song (2019)
 Lunarian (2021)

 Hyllningsalbum 
 Donovan My Way (Vic Lewis and his Orchestra) (1968)
 The Les Williams Orchestra Plays the Songs of Donovan (1968)
 The Golden Songs of Donovan Johnny Arthy Orchestra (1969)
 Island of Circles (diverse artister) (1992)
 A Gift from a Garden to a Flower: A Tribute to Donovan (2002)
 Gazing With Tranquility: A Tribute to Donovan (2015)

 Filmografi 
 Som skuespiller 
 If It's Tuesday, This Must Be Belgium (1969)
 The Pied Piper (1972)
 Sgt. Pepper's Lonely Hearts Club Band (film) (1978)

 Som seg selv 
 A Boy Called Donovan (1966)
 Dont Look Back (1967)
 The Deep South (Futurama sesong 2, episode 12) (2000)

 Som komponist 
 Poor Cow (1967)
 Brother Sun, Sister Moon (1972)
 The Pied Piper''  (1972)

 Referanser     

 Eksterne lenker 





Kategori:Skotske sangere
Kategori:Skotske gitarister
Kategori:Medlemmer av Rock and Roll Hall of Fame
Kategori:Personer fra Glasgow